કૈલાશ ગેહલોતે આગળ જણાવ્યું હતું કે, આ સમસ્યા માત્ર દિલ્હીની નહીં, પરંતુ આખા ભારતની છે. આથી અમે પીએમ મોદીને આ મામલે તાત્કાલિક બેઠક બોલાવવા વિનંતી કરીએ છીએ. આ સિવાય નાગરિકોને પરિવાહનમાં તકલીફ ન ઉઠાવવી પડે એ માટે અતિરિક્ત બસોની પણ વ્યવસ્થા કરવામાં આવી રહી છે. આ પહેલાં દિલ્હી-એનસીઆરમાં પ્રદૂષણ મામલે એનજીટી દ્વારા મોટો નિર્ણય સંભળાવવામાં આવ્યો હતો. જે હેઠળ એનસીઆરમાં ચાલી રહેલ તમામ નિર્માણ કાર્ય પર રોક લગાવવાનો આદેશ આપવામાં આવ્યો હતો. જો કે, નિર્માણ કાર્ય બંધ રહેવા છતાં પણ મજૂરોને મહેનતાણું મળતુ રહેશે. એનજીટી દ્વારા દિલ્હીમાં વધતા પ્રદૂષણ મામલે દિલ્હી સરકારની ખબર લીધી હતી. તો દિલ્હી હાઇકોર્ટે પણ આ મામલે પર્યાવરણ મંત્રાલયને ઇમરજન્સિ બેઠક કરવાનો આદેશ આપ્યો હતો.